               EUROOPAN KOMISSIO
            Bryssel 7.10.2020
            COM(2020) 637 final
            Suositus
            NEUVOSTON PÄÄTÖS
            komission valtuuttamisesta aloittamaan Euroopan unionin puolesta neuvottelut kalastussopimuksen tekemiseksi Ison-Britannian ja Pohjois-Irlannin yhdistyneen kuningaskunnan ja Norjan kuningaskunnan kanssa

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, Euroopan unionista eroamisen jälkeen useita Pohjanmeren kalakantoja ei enää voida pitää ainoastaan kahdenvälisesti Euroopan unionin ja Norjan kuningaskunnan yhteisinä kalakantoina. Näitä kalakantoja on sekä unionin vesialueilla että Yhdistyneen kuningaskunnan ja Norjan kuningaskunnan suvereniteetin tai lainkäyttövallan alaisilla vesillä.

               Yhdistyneiden Kansakuntien merioikeusyleissopimuksen
                  1
                63 artiklan 1 kohdan mukaisesti ja Euroopan unionin, Yhdistyneen kuningaskunnan sekä Norjan kuningaskunnan yleiset suhteet ottaen huomioon on tärkeää tehdä yhteistyötä sen varmistamiseksi, että kalastus on jatkossakin vastuullista, jotta elolliset meriluonnonvarat säilyvät ja niitä voidaan hyödyntää kestävällä tavalla pitkällä aikavälillä.

               Tästä syystä Euroopan unioni pyrkii tekemään kalastussopimuksen Yhdistyneen kuningaskunnan ja Norjan kuningaskunnan kanssa.

               Näin ollen olisi aloitettava neuvottelut Yhdistyneen kuningaskunnan ja Norjan kuningaskunnan kanssa kalastussopimuksen tekemiseksi Euroopan unionin sekä Yhdistyneen kuningaskunnan ja Norjan kuningaskunnan välillä.

               •Yhdenmukaisuus muiden alaa koskevien politiikkojen säännösten kanssa

               Yhteisestä kalastuspolitiikasta (YKP) annetussa Euroopan parlamentin ja neuvoston asetuksessa (EU) N:o 1380/2013
                  2
                säädettyjen tavoitteiden mukaisesti sopimuksessa olisi vahvistettava yhteisten kalakantojen hoitoa koskevat puitteet ja vesialueille pääsyä ja vesiluonnonvarojen hyödyntämisoikeutta koskevat ehdot.  Sopimuksella olisi turvattava sellaisen vastuullisen kalastuksen jatkuvuus, jolla varmistetaan meren elollisten luonnonvarojen pitkän aikavälin säilyminen ja kestävä käyttö kansainvälisessä lainsäädännössä vahvistettujen asiaa koskevien periaatteiden mukaisesti.

               Kalastusmääräyksiin olisi sisällyttävä yhteistyö luonnonvarojen kestävää käyttöä ja suojelua koskevien toimenpiteiden kehittämiseksi, saaliiden poisheittämisen välttäminen mukaan luettuna. Tällaisten toimenpiteiden olisi oltava syrjimättömiä, ja niissä olisi noudatettava tieteelliseen tietoon perustuvaa lähestymistapaa, jonka tavoitteena on kyseisten kantojen kestävän enimmäistuoton saavuttaminen. Sopimukseen olisi sisällytettävä määräyksiä valvontaa ja täytäntöönpanoa koskevasta yhteistyöstä, tietojen keräämisestä ja tieteellisistä lausunnoista.

               •Yhdenmukaisuus unionin muiden politiikkojen kanssa

               Neuvottelut käydään koko prosessin ajan kuullen kaikkia asiaankuuluvia komission yksiköitä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Päätöksen oikeusperusta on Euroopan unionin toiminnasta tehdyn sopimuksen (SEUT-sopimus) viidennen osan (unionin ulkoinen toiminta) V osastoon (kansainväliset sopimukset) sisältyvä 218 artikla, jossa määrätään EU:n ja kolmansien maiden välisten sopimusten neuvottelemisessa ja tekemisessä noudatettavasta menettelystä.

               •Toissijaisuusperiaate (jaetun toimivallan osalta)

               Ei sovelleta, yksinomainen toimivalta.

               •Suhteellisuusperiaate

               Päätös on oikeassa suhteessa toivottuun tavoitteeseen.

               •Toimintatavan valinta

               Toimintatavasta määrätään SEUT-sopimuksen 218 artiklan 3 ja 4 kohdassa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

               Ei sovelleta

               •Sidosryhmien kuuleminen

               Ei sovelleta

               •Asiantuntijatiedon keruu ja käyttö

               Ei sovelleta

               •Vaikutustenarviointi

               Ei sovelleta

               •Sääntelyn toimivuus ja yksinkertaistaminen

               Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, Euroopan unionista eroamisen jälkeen useita Pohjanmeren kalakantoja ei enää voida pitää ainoastaan kahdenvälisesti Euroopan unionin ja Norjan kuningaskunnan yhteisinä kalakantoina. Näitä kalakantoja on sekä unionin vesialueilla että Yhdistyneen kuningaskunnan ja Norjan kuningaskunnan suvereniteetin tai lainkäyttövallan alaisilla vesillä.

               Yhdistyneiden Kansakuntien merioikeusyleissopimuksen
                  3
                63 artiklan 1 kohdan mukaisesti Euroopan unionin, Yhdistyneen kuningaskunnan ja Norjan kuningaskunnan olisi sovittava toimenpiteistä, jotka ovat tarpeen kyseisten kantojen suojelun ja kehityksen koordinoimiseksi ja varmistamiseksi Pohjanmerellä.

               Tästä syystä Euroopan unioni pyrkii tekemään kalastussopimuksen, jäljempänä ’sopimus’, Yhdistyneen kuningaskunnan ja Norjan kuningaskunnan kanssa.

               •Perusoikeudet

               Ei sovelleta

               4.TALOUSARVIOVAIKUTUKSET

               Ei sovelleta

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

               Ei sovelleta

               •Selittävät asiakirjat (direktiivien osalta)

               Ei sovelleta

               •Ehdotukseen sisältyvien säännösten yksityiskohtaiset selitykset

               Komissio suosittaa, että

               - neuvosto valtuuttaa komission aloittamaan ja käymään neuvottelut kalastussopimuksen tekemiseksi Ison-Britannian ja Pohjois-Irlannin yhdistyneen kuningaskunnan ja Norjan kuningaskunnan kanssa;

               - komissio nimetään EU:n neuvottelijaksi tässä asiassa;

               - komissio käy neuvottelut kuullen erityiskomiteaa Euroopan unionin toiminnasta tehdyn sopimuksen mukaisesti;

               - neuvosto hyväksyy tämän suosituksen liitteenä olevat neuvotteluohjeet.

               Suositus

               NEUVOSTON PÄÄTÖS

               komission valtuuttamisesta aloittamaan Euroopan unionin puolesta neuvottelut kalastussopimuksen tekemiseksi Ison-Britannian ja Pohjois-Irlannin yhdistyneen kuningaskunnan ja Norjan kuningaskunnan kanssa

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 3 ja 4 kohdan,

               ottaa huomioon komission suosituksen,

               sekä katsoo seuraavaa:

               (1)Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, Euroopan unionista eroamisen jälkeen useita Pohjanmeren kalakantoja ei enää voida pitää ainoastaan kahdenvälisesti Euroopan unionin ja Norjan kuningaskunnan yhteisinä kalakantoina. Näitä kalakantoja on sekä unionin vesialueilla että Yhdistyneen kuningaskunnan ja Norjan kuningaskunnan suvereniteetin tai lainkäyttövallan alaisilla vesillä.

               (2)Yhdistyneiden Kansakuntien merioikeusyleissopimuksen
                  4
                63 artiklan 1 kohdan mukaisesti ja Euroopan unionin, Yhdistyneen kuningaskunnan ja Norjan kuningaskunnan yleiset suhteet ottaen huomioon on tärkeää tehdä yhteistyötä sen varmistamiseksi, että kalastus on jatkossakin vastuullista, jotta elolliset meriluonnonvarat säilyvät ja niitä voidaan hyödyntää kestävällä tavalla pitkällä aikavälillä.

               (3)Tästä syystä Euroopan unioni pyrkii tekemään kalastussopimuksen Yhdistyneen kuningaskunnan ja Norjan kuningaskunnan kanssa.

               (4)Näin ollen olisi aloitettava neuvottelut Yhdistyneen kuningaskunnan ja Norjan kuningaskunnan kanssa kalastussopimuksen tekemiseksi Euroopan unionin sekä Yhdistyneen kuningaskunnan ja Norjan kuningaskunnan välillä,

               ON HYVÄKSYNYT TÄMÄN PÄÄTÖKSEN:

               1 artikla

               Komissio valtuutetaan aloittamaan neuvottelut Ison-Britannian ja Pohjois-Irlannin yhdistyneen kuningaskunnan ja Norjan kuningaskunnan kanssa kalastussopimuksen tekemiseksi.

               2 artikla

               Neuvottelut käydään neuvoston ulkoisen kalastuspolitiikan työryhmää kuullen tämän päätöksen liitteessä esitettyjen neuvoston neuvotteluohjeiden pohjalta.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3).

                     (2)

                        EUVL L 354, 28.12.2013, s. 22.

                     (3)

                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3).

                     (4)

                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3).

    ---documentbreak---

               EUROOPAN KOMISSIO
            Bryssel 7.10.2020
            COM(2020) 637 final
            LIITE
            asiakirjaan
            SuositusNEUVOSTON PÄÄTÖS
            komission valtuuttamisesta aloittamaan Euroopan unionin puolesta neuvottelut kalastussopimuksen tekemiseksi Ison-Britannian ja Pohjois-Irlannin yhdistyneen kuningaskunnan ja Norjan kuningaskunnan kanssa

               LIITE

               Neuvotteluohjeet Ison-Britannian ja Pohjois-Irlannin yhdistyneen kuningaskunnan ja Norjan kuningaskunnan kanssa tehtävää kalastussopimusta varten

               I.KALASTUSSOPIMUKSEN yleinen tausta ja TARKOITUS

               Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, Euroopan unionista eroamisen jälkeen useita Pohjanmeren kalakantoja ei enää voida pitää ainoastaan kahdenvälisesti Euroopan unionin ja Norjan kuningaskunnan yhteisinä kalakantoina. Näitä kalakantoja on sekä unionin vesialueilla että Yhdistyneen kuningaskunnan ja Norjan kuningaskunnan suvereniteetin tai lainkäyttövallan alaisilla vesillä.

               Yhdistyneiden Kansakuntien merioikeusyleissopimuksen
                  1
                63 artiklan 1 kohdan mukaisesti Euroopan unionin, Yhdistyneen kuningaskunnan ja Norjan kuningaskunnan olisi sovittava toimenpiteistä, jotka ovat tarpeen kyseisten kantojen suojelun ja kehityksen koordinoimiseksi ja varmistamiseksi Pohjanmerellä.

               Tästä syystä Euroopan unioni pyrkii tekemään kalastussopimuksen, jäljempänä ’sopimus’, Yhdistyneen kuningaskunnan ja Norjan kuningaskunnan kanssa.

               II.KALASTUSSOPIMUKSEN SISÄLTÖ

               1.Sopimuksessa olisi vahvistettava yhteisten kalakantojen hoidon puitteet sekä vesialueille pääsyä ja vesiluonnonvarojen hyödyntämistä koskevat edellytykset. Siinä olisi turvattava sellaisen vastuullisen kalastuksen jatkuvuus, jolla varmistetaan meren elollisten luonnonvarojen pitkän aikavälin säilyminen ja kestävä käyttö, kansainvälisessä lainsäädännössä vahvistettujen asiaa koskevien periaatteiden mukaisesti.

               2.Kalastusmääräyksiin olisi sisällyttävä yhteistyö luonnonvarojen kestävää käyttöä ja suojelua koskevien toimenpiteiden kehittämiseksi, saaliiden poisheittämisen välttäminen mukaan luettuna. Tällaisten toimenpiteiden olisi oltava syrjimättömiä, ja niissä olisi noudatettava tieteelliseen tietoon perustuvaa lähestymistapaa, jonka tavoitteena on saavuttaa kyseisten kantojen kestävä enimmäistuotto. Sopimukseen olisi sisällytettävä määräyksiä valvontaa ja täytätöönpanoa koskevasta yhteistyöstä, tietojen keräämisestä ja tieteellisistä lausunnoista.

               3.Sopimukseen olisi sisällyttävä järjestelyjä, joilla ylläpidetään unionin kalastustoimintaa ja estetään sopimuspuolten kalastustoiminnalle aiheutuvat taloudelliset haittavaikutukset.

               4.Sopimuksen määräyksissä olisi noudatettava voimassa olevia vastavuoroisen pääsyn ehtoja ja kiintiöosuuksia unionin kalastuslaivaston perinteisen toiminnan pohjalta Euroopan unionin ja Norjan kuningaskunnan välisen kalastuspuitesopimuksen
                  2
                mukaisesti ja siten määrättävä

               1.unionin, Yhdistyneen kuningaskunnan ja Norjan alusten jatkuvasta vastavuoroisesta pääsystä unionin, Yhdistyneen kuningaskunnan ja Norjan kuningaskunnan vesille;

               2.vakaista kiintiöosuuksista, joita voidaan mukauttaa ainoastaan niiden osapuolten suostumuksella, joita asia suoraan koskee;

               3.ehdoista, jotka koskevat kiintiöiden siirtämistä ja vaihtamista sekä vuotuisten tai monivuotisten suurimpien sallittujen saaliiden määrittämistä tai pyyntiponnistusten rajoittamista pitkän aikavälin hoitostrategioiden pohjalta;

               4.kalastuslupien hankkimisen ehdoista sekä siitä, miten varmistetaan yhdenvertainen kohtelu ja vaatimustenmukaisuus, yhteiset valvonta- ja tarkastustoimet mukaan lukien;

               5.asianmukaisista institutionaalisista puitteista yhteisten kalakantojen säilyttämistä ja hoitoa koskevaa yhteistyötä varten.

               6.Sopimus olisi tehtävä hyvissä ajoin, jotta sitä voidaan käyttää kalastusmahdollisuuksien määrittämiseen ensimmäisenä vuonna erosopimuksen mukaisen siirtymäkauden päätyttyä.

                     (1)

                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3).

                     (2)

                        EYVL L 226, 29.8.1980, s. 47.


               EUROOPAN KOMISSIO
            Bryssel 20.10.2020
            COM(2020) 658 final
            Suositus
            NEUVOSTON PÄÄTÖS
            CFA:n frangin ja Komorien frangin valuuttakursseihin liittyvistä asioista 23 päivänä marraskuuta 1998 tehdyn neuvoston päätöksen (98/683/EY) muuttamisesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Ranska ja Länsi-Afrikan talous- ja rahaliiton (UEMOA) valtiot kävivät vuonna 2019 keskustelun valuuttakurssiyhteistyönsä uudistamisesta. Tällä hetkellä niiden yhteistyö perustuu 4. joulukuuta 1973 tehtyyn yhteistyösopimukseen ja siihen liittyvään takaussopimukseen, joka allekirjoitettiin vuonna 1973 ja jota muutettiin kahdesti vuosina 2005 ja 2014. Uudistuksen tarkoituksena on auttaa UEMOA:n nykyaikaistamisessa ja helpottaa sen asteittaista laajentamista muihin Länsi-Afrikan valtioiden talousyhteisön (CEDEAO) valtioihin.

                  Ranskan ja UEMOA:n valtioiden väliset keskustelut niiden nykyisestä yhteistyöstä ovat johtaneet yhteiseen ehdotukseen UEMOA:n toiminnan uudistamiseksi. Uudistus perustuu neljään toimintalinjaan. Ensiksikin CFA:n frangin nimeksi on tarkoitus muuttaa ”Eco” vuoden 2020 aikana. Toisena tavoitteena on poistaa UEMOA:n valtioiden velvollisuus keskittää valuuttavarannot Ranskan valtionkassan tilille. Kolmantena toimena Ranska vetäytyy UEMOA:n viranomaisten päätöksentekoelimistä. Neljäntenä toimena aloitetaan samanaikaisesti asianomaisten viranomaisten välinen vuoropuhelu ja otetaan käyttöön riskinvalvontamekanismeja.

                  Uudistuksen toteuttamiseksi Ranska allekirjoitti 22. joulukuuta 2019 UEMOA-kumppaniensa kanssa uuden yhteistyösopimuksen, joka korvaa voimaan tultuaan 4. joulukuuta 1973 tehdyn nykyisen sopimuksen. Tähän uuteen sopimukseen liittyy Länsi-Afrikan valtioiden keskuspankin (BCEAO) kanssa tehtävä takaussopimus. On huomattava, että uudistus ei vaikuta Ranskan ja UEMOA:n valtioiden välisen valuuttakurssiyhteistyön olennaisiin piirteisiin. Se koskee erityisesti euron ja CFA:n frangin välisen kiinteän vaihtokurssin säilyttämistä ja sitä tukevaa rajoittamatonta ja ehdotonta talousarviotakausta Ranskalta.

                  Ranskan ja UEMOA:n valtioiden välistä nykyistä ja tulevaa yhteistyösopimusta ei voida tarkastella erillään unionin oikeudesta. Euron käyttöönoton jälkeen unionilla on yksinomainen toimivalta rahapolitiikassa ja valuuttakurssiasioissa niiden jäsenvaltioiden osalta, joiden rahayksikkö on euro. Ranska on jäsenvaltio, jonka rahayksikkö on euro 1. tammikuuta 1999 alkaen. SEUT-sopimuksen 2 artiklan mukaan silloin, kun perussopimuksissa annetaan unionille yksinomainen toimivalta tietyllä alalla, ainoastaan unioni voi toimia lainsäätäjänä ja antaa oikeudellisesti sitovia säädöksiä. Jäsenvaltiot voivat itse tehdä niin vain unionin valtuuttamana. Euroopan yhteisön perustamissopimuksen 109 artiklan 3 kohdan mukaisesti neuvosto antoi 23. marraskuuta 1998 tekemällään päätöksellä (98/683/EY) Ranskalle luvan jatkaa nykyisiä valuuttakurssiasioita koskevia sopimuksiaan UEMOA:n, CEMAC:n ja Komorien kanssa sen jälkeen, kun euro on korvattu Ranskan frangilla. Ranskalle annettiin lupa jatkaa voimassa olevia sopimuksia, mutta sillä ei ollut valtuuksia korvata tällaisia sopimuksia uusilla. Näin on siinäkin tapauksessa, että Ranskan ja sen UEMOA:n, CEMAC:n ja Komorien kumppaneiden välisen valuuttakurssiyhteistyön päätavoite ja oikeudellinen järjestelmä olisivat samanlaiset eli ne varmistaisivat vaihdettavuuden näiden yhteisöjen valuuttojen ja euron välillä tukeutuen Ranskan valtion myöntämään talousarviotakaukseen.

                  Jotta varmistetaan yhdenmukaisuus unionin lainsäädännön mukaisen yksinomaisen toimivallan kanssa ja taataan oikeusvarmuus, on tarpeen muuttaa 23. marraskuuta 1998 annettua neuvoston päätöstä. Tämä antaa Ranskalle luvan tehdä uusi yhteistyösopimus, jolla korvataan 4. joulukuuta 1973 tehty voimassa oleva sopimus. Näin varmistetaan myös, että Ranskan tasavalta voi tehdä muiden afrikkalaisten kumppanien kanssa uusia sopimuksia, joilla korvataan voimassa olevat sopimukset. Lisäksi useat muut kyseisen neuvoston päätöksen säännökset, jotka koskevat tietojen jakamisessa ja sopimuksen hyväksymisessä käytettävää järjestelmää, olisi saatettava ajan tasalle siten, että niiden soveltaminen laajennetaan koskemaan UEMOA:n tai minkä tahansa muun kumppanin kanssa tehtäviä uusia sopimuksia, joilla korvataan voimassa olevat sopimukset.

               •Yhdenmukaisuus unionin muiden politiikkojen kanssa

                  Näillä sopimuksilla ei todennäköisesti ole merkittävää vaikutusta euroalueen yhteiseen raha- ja valuuttapolitiikkaan. CFA:n frangin ja Komorien frangin vaihdettavuutta koskeva takaus perustuu Ranskan tasavallan talousarviositoumukseen. Vaikka tämä aiheuttaa Ranskalle julkisen talouden riskin siinä tapauksessa, että UEMOA aktivoi takauksen, sillä ei todennäköisesti ole merkittävää vaikutusta Ranskan julkisen talouden rahoitusasemaan.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Tämän suosituksen antamisen oikeusperusta on SEUT-sopimuksen 219 artiklan 3 kohta (entinen Euroopan yhteisön perustamissopimuksen 109 artiklan 3 kohta). Viimeksi mainittua käytettiin annettaessa 23. marraskuuta 1998 neuvoston päätös CFA:n frangin ja Komorien frangin valuuttakursseihin liittyvistä asioista (98/683/EY). SEUT 219 artiklan 3 kohdassa määrätään, että neuvosto päättää komission suosituksesta ja EKP:tä kuultuaan järjestelyistä valuuttakurssiasioita koskevien sopimusten neuvottelemiseksi ja tekemiseksi yhden tai useamman kolmannen maan kanssa.

               •Toissijaisuusperiaate (jaetun toimivallan osalta)

                  Toissijaisuusperiaatetta ei sovelleta, koska asia kuuluu unionin yksinomaiseen toimivaltaan raha- ja valuutta-asioissa.

               •Suhteellisuusperiaate

               Ehdotetulla suosituksella neuvoston päätökseksi annetaan Ranskalle valtuudet tehdä uusi yhteistyösopimus, joka korvaa UEMOA:n kanssa 4. joulukuuta 1973 tehdyn voimassa olevan sopimuksen. Sillä pyritään myös varmistamaan, että Ranskan tasavalta voi tehdä muiden afrikkalaisten kumppanien kanssa uusia sopimuksia, joilla korvataan voimassa olevat sopimukset. Lisäksi useat muut kyseisen neuvoston päätöksen säännökset, jotka koskevat tiedotus- ja hyväksymisjärjestelmää, saatetaan ajan tasalle siten, että niiden soveltaminen laajennetaan koskemaan UEMOA:n tai minkä tahansa muun kumppanin kanssa tehtäviä uusia sopimuksia, joilla korvataan voimassa olevat sopimukset. Tätä varten suosituksessa esitetään kohdennettuja muutoksia, joilla varmistetaan tällainen Ranskan valtuuttaminen ja jotka eivät ylitä sitä, mikä on tarpeen edellä mainitun tavoitteen saavuttamiseksi.

               •Toimintatavan valinta

                  Kun raha- tai valuuttajärjestelmää koskevista sopimuksista on neuvoteltava, SEUT-sopimuksen 219 artiklan 3 kohdassa määrätään komission neuvostolle antaman suosituksen käyttämisestä tällaisten sopimusten neuvottelemista ja tekemistä koskevien asianmukaisten järjestelyjen määrittämiseksi.

               •Ehdotukseen sisältyvien säännösten yksityiskohtaiset selitykset

                  Komission suositus neuvostolle sisältää kaksi artiklaa.

                  Ensimmäisessä artiklassa säädetään 23. marraskuuta 1998 tehdyn neuvoston päätöksen otsikon sekä 3, 4 ja 5 artiklan muuttamisesta.

                  Päätöksen otsikkoon ja 3 artiklaan tehtävät muutokset kuvastavat CFA:n frangin ja Komorien frangin uudelleennimeämisen mahdollista tulevaa kehitystä. Näin ollen viittaukset CFA-frangiin korvataan rahaliitojen valuutan yleisellä termillä. Sama koskee Komorien frangia, jossa on yleinen viittaus Komorien valuuttaan.

                  Kyseisen päätöksen 4 ja 5 artiklaan tehtävillä muutoksilla Ranskalle annetaan lupa korvata UEMOA:n, CEMAC:n ja Komorien kanssa tekemänsä voimassa olevat sopimukset uusilla valuuttakurssiasioita koskevilla sopimuksilla. Kaikkiin uusiin sopimuksiin sovelletaan unionin toimivaltaisten elinten osallistumisen osalta samoja sääntöjä kuin nykyiset säännöt, jotta voidaan varmistaa neuvoston vuonna 1998 vahvistaman sovellettavan tiedotus- ja hyväksymisjärjestelmän jatkuvuus.

                  Toisessa artiklassa varmistetaan, että Ranskalle osoitettua päätöstä sovelletaan siitä päivästä alkaen, jona neuvoston päätös annetaan tiedoksi Ranskan tasavallalle.

               Suositus

               NEUVOSTON PÄÄTÖS

               CFA:n frangin ja Komorien frangin valuuttakursseihin liittyvistä asioista 23 päivänä marraskuuta 1998 tehdyn neuvoston päätöksen (98/683/EY) muuttamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 219 artiklan 3 kohdan,

               ottaa huomioon Euroopan komission suosituksen,

               ottaa huomioon Euroopan keskuspankin lausunnon
                  1
               ,

               sekä katsoo seuraavaa:

               (1)Unionilla on yksinomainen toimivalta rahapolitiikkaa ja valuuttakursseja koskevissa asioissa niiden jäsenvaltioiden osalta, joiden rahayksikkö on euro. Kun perussopimuksissa annetaan unionille yksinomainen toimivalta tietyllä alalla, ainoastaan unioni voi toimia lainsäätäjänä ja antaa oikeudellisesti velvoittavia säädöksiä, ja jäsenvaltiot voivat tehdä näin ainoastaan unionin valtuuttamina.

               (2)Perussopimuksen 219 artiklan 3 kohdan mukaisesti neuvosto päättää raha- ja valuuttaoloja koskevien sopimusten neuvotteluihin ja sopimusten tekemiseen liittyvistä aiheellisista järjestelyistä.

               (3)Ennen euron käyttöönottoa Ranska oli tehnyt Länsi-Afrikan talous- ja rahaliiton (Union economique et monétaire ouest-africaine, UEMOA), Keski-Afrikan talous- ja rahayhteisön (Communauté économique et monétaire de I'Afrique Centrale, CEMAC) ja Komorien kanssa useita sopimuksia, joiden tarkoituksena oli taata CFA:n frangin ja Komorien frangin vaihdettavuus Ranskan frangiin kiinteällä vaihtokurssilla
                  2
               . Kun Ranskan frangi korvattiin eurolla 1 päivänä tammikuuta 1999, neuvosto antoi Ranskalle luvan jatkaa tällaisia voimassa olevia sopimuksia, jäljempänä ’nykyiset sopimukset’, UEMOA:n, CEMAC:n ja Komorien kanssa 23 päivänä marraskuuta 1998 tehdyssä neuvoston päätöksessä (98/683/EY)
                  3
               , jäljempänä ’neuvoston päätös’, vahvistettujen puitteiden mukaisesti .

               (4)Päätöksen 98/683/EY 4 ja 5 artiklan mukaan Ranska saa neuvotella ja tehdä voimassa oleviin sopimuksiin muutoksia, joilla joko säilytetään voimassa olevien sopimusten luonne tai soveltamisala tai muutetaan sitä.

               (5)Ranska ja UEMOA:n valtiot ovat korvaamassa 4 päivänä joulukuuta 1973 tekemänsä voimassa olevan sopimuksen uudella valuuttakurssiasioita koskevalla yhteistyösopimuksella. Kyseinen sopimus allekirjoitettiin 21 päivänä joulukuuta 2019. Siihen liittyy UEMOA:n valtioiden keskuspankin kanssa tehtävä uusi takaussopimus. Ranskan hallitus esitti 22 päivänä toukokuuta 2020 kansalliskokoukselle lakiesityksen uuden yhteistyösopimuksen ratifioimiseksi.

               (6)Päätöksen 98/683/EY 4 ja 5 artiklan soveltamisalaan eivät kuulu Ranskan, UEMOA:n, CEMAC:n ja Komorien välisten valuuttakurssiasioita koskevien voimassa olevien sopimusten korvaaminen, jonka Ranska ja UEMOA aikovat toteuttaa. Näin on siinäkin tapauksessa, että tällaisten uusien yhteistyösopimusten luonne ja soveltamisala pysyvät muuttumattomina, eli varmistetaan euron ja UEMOA:n, CEMAC:n ja Komorien valuuttojen välinen vaihdettavuus euroon kiinteällä vaihtokurssilla, jota Ranskan talousarviositoumus tukee.

               (7)Ranskalle olisi annettava valtuudet korvata UEMOA:n, CEMAC:n ja Komorien kanssa tehdyt voimassa olevat sopimukset. Neuvoston päätöksen 98/683/EY mukaisesti voimassa olevia menettelyjä olisi edelleen sovellettava riippuen siitä, vaikuttaako korvaaminen näiden sopimusten luonteeseen tai soveltamisalaan vai ei. Sopimusten korvaamisen vaikutuksesta riippumatta toimivaltaisilla unionin elimillä on oltava mahdollisuus osallistua prosessiin voimassa olevan tietojen jakamista ja sopimuksen hyväksymistä koskevan järjestelmän mukaisesti ennen sopimusten korvaamista myöhemmillä sopimuksilla.

               (8)Sen vuoksi päätöstä 98/683/EY olisi muutettava,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan päätös 98/683/EY seuraavasti:

               1)korvataan otsikko seuraavasti: ”Neuvoston päätös, tehty 23 päivänä marraskuuta 1998, UEMOA:n, CEMAC:n ja Komorien valuuttoja koskevista valuuttakurssikysymyksistä (98/683/EY)”.

               2)Korvataan 3, 4 ja 5 artikla seuraavasti:

               ”3 artikla

               Toimivaltaiset Ranskan viranomaiset ilmoittavat säännöllisesti komissiolle, Euroopan keskuspankille ja talous- ja rahoituskomitealle sopimusten täytäntöönpanosta. Ranskan viranomaiset ilmoittavat talous- ja rahoituskomitealle etukäteen euron ja UEMOA:n, CEMAC:n ja Komorien valuuttojen vaihtokurssin muuttamisesta.

               4 artikla

                Ranska saa neuvotella ja tehdä muutoksia nykyisiin sopimuksiin tai korvata ne, siltä osin kuin sopimusten luonnetta tai soveltamisalaa ei muuteta. Sen on ilmoitettava komissiolle, Euroopan keskuspankille ja talous- ja rahoituskomitealle etukäteen kyseisistä muutoksista.

               5 artikla

               Ranskan on toimitettava näiden sopimusten luonteen tai soveltamisalan muuttamista, joka toteutetaan joko muuttamalla sopimuksia tai niiden korvaamisella, koskevat suunnitelmat komissiolle, Euroopan keskuspankille ja talous- ja rahoituskomitealle. Suunnitelmat edellyttävät neuvoston hyväksyntää komission suosituksesta, kun Euroopan keskuspankkia on kuultu.”

               2 artikla

               Tämä päätös on osoitettu Ranskan tasavallalle.

               Tehty Brysselissä

                     Neuvoston puolesta

                     Puheenjohtaja

                     (1)

                        […], EUVL C XX/XX, ...

                     (2)

                        Convention de coopération monétaire du 23 novembre 1972 entre les États membres de la Banque des États de l'Afrique centrale (BEAC) et la République française, sellaisena kuin se on muutettuna; Convention de compted'opérations du 13 mars 1973 entre le ministre de l'Économie et des Finances de la République Française et le Président du Conseil de l'administration de la Banque des États de l'Afrique Centrale, sellaisena kuin se on muutettuna;Accord de coopération du 4 décembre 1973 entre la République française et les Républiques membres de l'union monétaire ouest-africaine, sellaisena kuin se on muutettuna; Convention de compte d'opérations du 4 décembre 1973 entre le ministre de l'Économie et des Finances de la République Française et le Président du conseil des ministres de l'Union monétaire ouest-africaine, sellaisena kuin se on muutettuna; Accord de coopération monétaire du 23 novembre 1979 entre la République française et la République fédérale islamique des Comores, sellaisena kuin se on muutettuna; Convention de compte d'opérations du 23 novembre 1979 entre le ministre de l'Économie et des Finances de la République Française et le ministre des Finances, de l'Économie et du Plan de la République fédérale des Comores, sellaisena kuin se on muutettuna.

                     (3)

                        EUVL L 320, 28.11.1998, s. 58–59.


               EUROOPAN KOMISSIO
            Bryssel 9.12.2020
            COM(2020) 787 final
            Suositus
            NEUVOSTON PÄÄTÖS
            valtuutuksen antamisesta aloittaa neuvottelut Euroopan unionin ja Norjan kuningaskunnan välisestä uudesta kalastussopimuksesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Komissio ehdottaa neuvottelujen aloittamista Norjan kanssa uudesta kalastussopimuksesta, jossa vahvistetaan puitteet yhteisten kalakantojen hoitoa ja vastavuoroista vesialueille ja resursseihin pääsyä varten.

               Ottaen huomioon Yhdistyneen kuningaskunnan eroamisen Euroopan unionista Norja on ilmoittanut haluavansa korvata Euroopan talousyhteisön ja Norjan kuningaskunnan välisen nykyisen kalastussopimuksen, jäljempänä ’vuoden 1980 sopimus’, uudella sopimuksella. Norja ilmoitti komissiolle heinäkuussa, että se harkitsi irtisanovansa nykyisen sopimuksen 15. syyskuuta 2020. Vaaditun yhdeksän kuukauden irtisanomisajan mukaisesti sopimus päättyisi tällöin 15. kesäkuuta 2021.  Nykyisen sopimuksen irtisanominen korvaamatta sitä uudella sopimuksella poistaisi vastavuoroiseen vesialueille pääsyyn tarvittavan oikeusperustan ja vaikuttaisi kielteisesti EU:n laivastoihin. Unionille yhdeksän kuukautta olisi kuitenkin erittäin lyhyt aika neuvottelukannan valmistelemiseksi ja uuden sopimuksen tekemiseksi, ja tämä lisäisi epävarmuutta entisestään.

                  Vuoden 1980 sopimus on tärkein unionin ja Norjan kalastussuhteita säätelevä kahdenvälinen sopimus. Se kattaa kaikki yhteisesti hoidetut kannat Pohjanmerellä, Skagerrakissa ja Kattegatissa ja muodostaa oikeusperustan vuosittaisille neuvotteluille kalastusmahdollisuuksien vahvistamiseksi sekä muita yhteiseen hoitoon liittyviä näkökohtia, kuten valvontaa, koskevien päätösten tekemiseksi. Se myös liittyy läheisesti useisiin muihin sopimuksiin, kuten Oporto-sopimus (tehty ETA-sopimuksen allekirjoittamisen yhteydessä), Ruotsin ja Norjan välinen naapuruussopimus sekä Skagerrakin ja Kattegatin sopimus.

                  Vaikka tietyt kalastusmahdollisuudet katetaankin Yhdistyneen kuningaskunnan, Norjan ja unionin välisellä uudella erillisellä sopimuksella, osa kalakannoista kuuluu edelleen yksinomaan unionin ja Norjan suvereniteettiin.

                  Ottaen huomioon Norja toive korvata vuoden 1980 sopimus ja noudattaen Yhdistyneiden Kansakuntien merioikeusyleissopimuksen
                     1
                   63 artiklan 1 kohtaa, unionin ja Norjan tulisi pyrkiä sopimaan kantojen säilyttämisen ja kehittymisen koordinoimiseksi ja varmistamiseksi tarpeellisista toimista.

                  Norja on lupautunut aloittamaan neuvottelut uudesta sopimuksesta, jotta vältetään nykyisen sopimuksen päättymisestä johtuva oikeudellinen tyhjiö, jolla olisi merkittävä vaikutus EU:n laivastojen toimintaan. Vuoden 1980 sopimus pysyy voimassa siihen asti, kun uutta sopimusta koskevat neuvottelut on saatu päätökseen. Norja on hyväksynyt tämän lähestymistavan edellyttäen, että neuvottelut aloitetaan tammikuussa 2021. Neuvottelut käydään rinnakkain Yhdistyneen kuningaskunnan käytävien kolmenvälisten neuvottelujen kanssa.

               Tästä syystä Euroopan unioni pyrkii tekemään uuden kalastussopimuksen, jäljempänä ’sopimus’, Norjan kuningaskunnan kanssa.

               •Yhdenmukaisuus muiden alaa koskevien politiikkojen säännösten kanssa

                  Euroopan unionin ja Norjan välisiä kalastusjärjestelyitä on 16. kesäkuuta 1980 alkaen säädelty Euroopan talousyhteisön ja Norjan kuningaskunnan välisellä kalastussopimuksella. Vuoden 1980 sopimus, joka kattaa Pohjanmeren ja Koillis-Atlantin, on tärkein yksittäinen kalastussopimus, jonka unioni on tehnyt jonkin maan kanssa kalastusmahdollisuuksien vaihdon ja yhteisten hoitotoimenpiteiden osalta. Ensimmäisen 10 vuoden voimassaolojakson jälkeen nykyinen sopimus uusitaan ilman eri toimenpiteitä joka kuudes vuosi, ellei jompikumpi sopimuspuoli irtisano sopimusta yhdeksän kuukauden irtisanomisajalla. Sopimus uusittiin ilman eri toimenpiteitä viimeksi vuonna 2015 jaksoksi, joka päättyy 16. heinäkuuta 2021.

                  Vuoden 1980 sopimus muodostaa oikeusperustan yhteisesti hoidettujen kalakantojen suurimpien sallittujen saaliiden (TACit) määrittämiselle sekä vastavuoroisille pääsyedellytyksille, joiden mukaisesti sopimuspuolten alukset voivat kalastaa toisen sopimuspuolen vesillä. Uudessa sopimuksessa olisi säilytettävä nykyiset vastavuoroista pääsyä koskevat edellytykset sekä kiintiöosuudet, lähtökohtana unionin laivaston perinteinen toiminta.

                  Uusi sopimus kuuluu yhteisen kalastuspolitiikan (YMP) soveltamisalaan sen laajassa merkityksessä. Se muodostaa perustan kalastussuhteille alueilla, joilla kantoja hoidetaan yhdessä Norjan kanssa, ja sen tavoitteena on edistää meren elollisten luonnonvarojen kestävää hyödyntämistä, hoitoa ja säilyttämistä YKP:n tavoitteiden ja hyvän hallinnon periaatteiden mukaisesti.

               •Yhdenmukaisuus unionin muiden politiikkojen kanssa

                  Ei sovelleta

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Tämän päätöksen oikeusperusta on Euroopan unionin toiminnasta tehdyn sopimuksen (SEUT) 218 artikla, jossa vahvistetaan menettely kansainvälisten sopimusten neuvottelemiselle ja tekemiselle.

               •Toissijaisuusperiaate (jaetun toimivallan osalta)

                  Ei sovelleta (yksinomainen toimivalta).

               •Suhteellisuusperiaate

                  Päätös on oikeassa suhteessa tavoitteeseen.

               •Toimintatavan valinta

                  Toimintatapa on SEUT-sopimuksen 218 artiklan 3 ja 4 kohdan mukainen.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Ei sovelleta

               •Asiantuntijatiedon keruu ja käyttö

                  Ei sovelleta

               •Vaikutustenarviointi

                  Ei sovelleta

               •Sääntelyn toimivuus ja yksinkertaistaminen

                  Ei sovelleta

               •Perusoikeudet

                  Ei sovelleta

               4.TALOUSARVIOVAIKUTUKSET

                  Ei sovelleta

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Neuvottelut on tarkoitus aloittaa vuoden 2021 ensimmäisellä neljänneksellä.

               •Selittävät asiakirjat (direktiivien osalta)

                  Ei sovelleta

               •Ehdotukseen sisältyvien säännösten yksityiskohtaiset selitykset

                  Komissio suosittaa, että

                  –
                        neuvosto valtuuttaa komission aloittamaan ja käymään neuvottelut uuden kalastussopimuksen tekemiseksi Norjan kuningaskunnan kanssa,

                  –
                        komissio nimetään EU:n neuvottelijaksi tässä asiassa,

                  –
                        komissio käy neuvottelut kuullen erityiskomiteaa Euroopan unionin toiminnasta tehdyn sopimuksen mukaisesti,

                  –
                        neuvosto hyväksyy tämän suosituksen liitteenä olevat neuvotteluohjeet.

               Suositus

               NEUVOSTON PÄÄTÖS

               valtuutuksen antamisesta aloittaa neuvottelut Euroopan unionin ja Norjan kuningaskunnan välisestä uudesta kalastussopimuksesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 3 ja 4 kohdan,

               ottaa huomioon komission suosituksen,

               sekä katsoo seuraavaa:

               (1)Unionin ja Norjan väliset kalastussuhteet perustuvat 27 päivänä helmikuuta 1980 allekirjoitettuun ja 16 päivänä kesäkuuta 1981 voimaan tulleeseen Euroopan talousyhteisön ja Norjan kuningaskunnan väliseen kalastussopimuksen.

               (2)Ensimmäisen 10 vuoden voimassaolojakson jälkeen nykyinen sopimus uusitaan ilman eri toimenpiteitä joka kuudes vuosi, ja viimeisin sopimuskausi alkoi vuonna 2015.

               (3)Sopimus kattaa Pohjanmeren, Skagerrakin ja Koillis-Atlantin, ja sen nojalla voidaan määrittää yhteisten kantojen suurimmat sallitut saaliit, kalastusmahdollisuuksien siirrot, yhteiset tekniset toimenpiteet sekä täytäntöönpanoon ja valvontaan liittyvät näkökohdat.

               (4)Ottaen huomioon, että Yhdistyneen kuningaskunnan eroamisella unionista on todennäköisesti huomattavia vaikutuksia kantojen yhteiseen hoitoon Koillis-Atlantilla, Norja on ilmoittanut haluavansa korvata nykyisen sopimuksen uudella sopimuksella. Yhdistyneen kuningaskunnan eroamisen jälkeisen siirtymäkauden (jonka on määrä päättyä vuoden 2020 lopussa) jälkeen kantoihin sovelletaan joko kahdenvälisiä tai kolmenvälisiä sopimuksia. Yhdistyneen kuningaskunnan, unionin ja Norjan lainkäyttövaltaan kuuluvilla vesillä esiintyviin kantoihin sovelletaan erillistä kolmenvälistä sopimusta.  Ottaen huomioon Norjan toive korvata nykyinen sopimus, uusi kahdenvälinen sopimus on tarpeen niiden kantojen osalta, jotka kuuluvat yksinomaan Norjan ja unionin lainkäyttövaltaan.

               (5)Yhdistyneiden Kansakuntien merioikeusyleissopimuksen
                  2
                63 artiklan 1 kohdan mukaisesti ja ottaen huomioon unionin yleiset suhteet Norjaan, on tärkeää jatkaa vastuullista kalastusta koskevaa yhteistyötä, jotta varmistetaan meren elollisten luonnonvarojen pitkän aikavälin säilyminen ja kestävä hyödyntäminen.

               (6)Sen vuoksi olisi aloitettava neuvottelut Norjan kanssa uuden kahdenvälisen kalastussopimuksen tekemiseksi,

               ON HYVÄKSYNYT TÄMÄN PÄÄTÖKSEN:

               1 artikla

               Valtuutetaan komissio neuvottelemaan unionin puolesta uusi kalastussopimus Norjan kuningaskunnan kanssa.

               2 artikla

               Neuvotteluohjeet ovat tämän päätöksen liitteenä.

               3 artikla

               Neuvottelut käydään neuvoston ulkoisen kalastuspolitiikan työryhmää kuullen.

               4 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3).

                     (2)

                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3).

    ---documentbreak---

               EUROOPAN KOMISSIO
            Bryssel 9.12.2020
            COM(2020) 787 final
            LIITE
            asiakirjaan
            Suositus
            NEUVOSTON PÄÄTÖSvaltuutuksen antamisesta aloittaa neuvottelut Euroopan unionin ja Norjan kuningaskunnan välisestä uudesta kalastussopimuksesta

               LIITE

               Neuvotteluohjeet Norjan kuningaskunnan kanssa tehtävää uutta kalastussopimusta varten

               1.Neuvottelujen tavoitteena on tehdä uusi sopimus, jossa määritellään unionin ja Norjan välisten kalastussuhteiden yleiset periaatteet ja tavoitteet sekä vahvistetaan puitteet yhteisten kalakantojen hoitoa ja vastavuoroista vesialueille pääsyä varten.

               2.Sopimuksen olisi katettava yhteistyö kalavarojen kestävää hyödyntämistä ja säilyttämistä koskevien toimenpiteiden kehittämiseksi, mukaan lukien toimenpiteet kalojen poisheittämisen välttämiseksi.

               Komission olisi erityisesti pyrittävä seuraaviin:

               ·varmistetaan, että tällaiset toimenpiteet ovat syrjimättömiä ja että niissä noudatetaan tieteelliseen tietoon perustuvaa lähestymistapaa, jonka tavoitteena on kyseisten kantojen kestävän enimmäistuoton saavuttaminen;

               ·sisällytetään sopimukseen valvontaa ja täytäntöönpanoa, tiedonkeruuta sekä tieteellisiä lausuntoja koskevia määräyksiä;

               ·turvataan sellaisen vastuullisen kalastuksen jatkuvuus, jolla varmistetaan meren elollisten luonnonvarojen pitkän aikavälin säilyminen ja kestävä hyödyntäminen kansainvälisessä oikeudessa vahvistettujen asiaa koskevien periaatteiden mukaisesti;

               ·säilytetään unionin kalastusmahdollisuudet ja vältetään osapuolten kalastustoiminnalle aiheutuvat taloudelliset haittavaikutukset;

               ·säilytetään voimassa olevat vastavuoroista pääsyä koskevat edellytykset ja pysyvät kiintiöosuudet, joita voidaan muuttaa vain osapuolten yhteisestä suostumuksesta;

               ·vahvistetaan järjestelyt kiintiöiden siirtämistä ja vaihtamista sekä vuotuisten tai monivuotisten suurimpien sallittujen saaliiden määrittämistä tai pyyntiponnistusten rajoittamista varten pitkän aikavälin hoitostrategioiden pohjalta;

               ·vahvistetaan yksityiskohtaiset säännöt kalastuslupien myöntämisestä sekä määräykset siitä, miten varmistetaan yhdenvertainen kohtelu ja vaatimustenmukaisuus, mukaan lukien yhteiset valvonta- ja tarkastustoimet.

               3.Sopimuksessa vahvistetaan tarkoituksenmukaiset institutionaaliset puitteet yhteisten kalakantojen säilyttämistä ja hoitoa koskevalle yhteistyölle sekä johdonmukainen lähestymistapa yhteisten kalakantojen hoitoon ottaen huomioon EU:n asianomaisten osapuolten kanssa tekemät mahdolliset muut sopimukset.

               4.Vastavuoroista pääsyä koskevista edellytyksistä ja pysyvistä kiintiöosuuksista käytävissä Euroopan unionin ja Norjan kuningaskunnan välisissä kahdenvälisissä neuvotteluissa olisi otettava huomioon Euroopan unionin sekä Ison-Britannian ja Pohjois-Irlannin yhdistyneen kuningaskunnan ja Norjan kuningaskunnan välistä kolmenvälistä kalastussopimusta koskevien neuvottelujen tulokset.

               5.Sopimus olisi tehtävä hyvissä ajoin, jotta varmistetaan, että se korvaa nykyisen sopimuksen viimeistään vuonna 2023. Siihen olisi sen vuoksi sisällytettävä nykyisen sopimuksen kumoamista koskeva lauseke.


               EUROOPAN KOMISSIO
            Bryssel 20.3.2020
            COM(2020) 106 final
            Suositus
            NEUVOSTON PÄÄTÖS
            komission valtuuttamisesta aloittamaan neuvottelut kattavasta lentoliikennesopimuksesta Euroopan unionin ja sen jäsenvaltioiden sekä Kaakkois-Aasian maiden liiton (ASEAN) jäsenvaltioiden välillä unionin yksinomaiseen toimivaltaan kuuluvien asioiden osalta 7 päivänä kesäkuuta 2016 annetun neuvoston päätöksen muuttamisesta

               PERUSTELUT

               1.SUOSITUKSEN TAUSTA

               •Suosituksen perustelut ja tavoitteet

                  Euroopan komissio ehdotti 7. joulukuuta 2015 Euroopan ilmailustrategiaa, johon sisältyi useita ehdotuksia neuvoston päätöksiksi komission valtuuttamisesta aloittamaan neuvottelut kattavista lentoliikennesopimuksista Euroopan unionin ja tiettyjen kolmansien maiden välillä. Yksi näistä ehdotuksista (COM(2015) 609 final) koski neuvottelujen aloittamista Kaakkois-Aasian maiden liiton (ASEAN) kanssa.

                  Neuvosto päätti 7. kesäkuuta 2016 valtuuttaa komission aloittamaan neuvottelut kattavasta lentoliikennesopimuksesta Euroopan unionin ja sen jäsenvaltioiden sekä ASEANin jäsenvaltioiden välillä unionin yksinomaiseen toimivaltaan kuuluvien asioiden osalta. Neuvoston päätös on voimassa neljä vuotta, eli sen voimassaolo päättyy 7. kesäkuuta 2020.

                  Neuvoston päätöksen osalta komissio esitti lausuman, jossa se katsoi, että valtuutuksen voimassaoloajan rajoittaminen on ristiriidassa perussopimusten ja erityisesti Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 3 kohdan kanssa.

                  Komissio ilmoitti 24. kesäkuuta 2016 kaikille 10:lle ASEAN-maan hallitukselle neuvoston valtuutuksesta aloittaa neuvottelut ASEANin jäsenvaltioiden kanssa ja kehotti ASEANia käynnistämään neuvottelut.

                  Ensimmäinen neuvottelukierros pidettiin Brysselissä 27.–28. marraskuuta 2016. Kahdeksas ja toistaiseksi viimeisin neuvottelukierros pidettiin Salzburgissa 20.–22. marraskuuta 2018. Kahdeksannella neuvottelukierroksella osapuolet pääsivät sopimukseen useimmista sopimusluonnoksen osista, kun taas muutamista avoinna olevista kysymyksistä ne päättivät neuvotella sisäisesti.

                  ASEANin sisäiset neuvottelut ovat edelleen käynnissä.

                  Tämän suosituksen tavoitteena on kehottaa neuvostoa muuttamaan 7. kesäkuuta 2016 antamaansa päätöstä ilman, että siihen liitettyjä neuvotteluohjeita muutetaan.

               •Yhdenmukaisuus muiden alaa koskevien politiikkojen säännösten kanssa

                  Suositus muuttaa kesäkuussa 2016 annettua päätöstä komission valtuuttamisesta aloittamaan neuvottelut ASEANin jäsenvaltioiden kanssa on täysin yhdenmukainen niiden unionin ulkopoliittisten tavoitteiden kanssa, jotka on esitetty komission joulukuussa 2015 ehdottamassa kattavassa ilmailustrategiassa ja joiden tarkoituksena on vahvistaa Euroopan ilmailualan kilpailukykyä.

               •Yhdenmukaisuus unionin muiden politiikkojen kanssa

                  Tämä suositus on täysin unionin ilmailupolitiikan tavoitteiden mukainen, ja sillä edistetään myös muita politiikkatavoitteita ja ilmailupolitiikkaan liittyviä politiikkoja muun muassa työntekijöiden oikeuksien, ympäristön ja ilmastonmuutoksen torjunnan alalla, jotta näiden tavoitteiden saavuttaminen voitaisiin varmistaa paremmin kummankin osapuolen taholla.

               2.OIKEUSPERUSTA

               •Oikeusperusta

               SEUT-sopimuksen 218 artiklan 3 kohta.

               •Toimintatavan valinta

                  Ehdotettu sääntelytapa: SEUT-sopimuksen 218 artiklan 3 kohdan mukainen neuvoston päätös.

                  Muut sääntelytavat eivät soveltuisi seuraavasta syystä:

                  SEUT-sopimuksen 218 artiklan 3 kohdan mukainen neuvoston päätös komission valtuuttamisesta aloittamaan neuvottelut on kansainvälisiä liikennealan neuvotteluja varten tarkoitettu menettely.

               Suositus

               NEUVOSTON PÄÄTÖS

               komission valtuuttamisesta aloittamaan neuvottelut kattavasta lentoliikennesopimuksesta Euroopan unionin ja sen jäsenvaltioiden sekä Kaakkois-Aasian maiden liiton (ASEAN) jäsenvaltioiden välillä unionin yksinomaiseen toimivaltaan kuuluvien asioiden osalta 7 päivänä kesäkuuta 2016 annetun neuvoston päätöksen muuttamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 3 kohdan,

               ottaa huomioon komission suosituksen,

               sekä katsoo seuraavaa:

               Komissio otti yhteyttä kuhunkin ASEANin jäsenvaltioon neuvottelujen aloittamiseksi välittömästi sen jälkeen, kun 7 päivänä kesäkuuta 2016 annettu neuvoston päätös komission valtuuttamisesta aloittamaan neuvottelut kattavasta lentoliikennesopimuksesta Euroopan unionin ja sen jäsenvaltioiden sekä Kaakkois-Aasian maiden liiton (ASEAN) jäsenvaltioiden välillä unionin yksinomaiseen toimivaltaan kuuluvien asioiden osalta oli hyväksytty.

               Marraskuusta 2016 lähtien on käyty kahdeksan neuvottelukierrosta.

               Näissä olosuhteissa on epätodennäköistä, että neuvottelut voitaisiin saattaa menestyksekkäästi päätökseen ennen kuin 7 päivänä kesäkuuta 2016 hyväksytyllä neuvoston päätöksellä annetun valtuutuksen voimassaolo päättyy 7 päivänä kesäkuuta 2020.

               Sen vuoksi kyseistä päätöstä on tarpeen muuttaa, jotta komissio voi käydä neuvotteluja unionin edun mukaisesti puitteissa, jotka mahdollistavat sen, että neuvottelut saadaan onnistuneesti päätökseen,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan 7 päivänä kesäkuuta 2016 annettua neuvoston päätöstä, joka koskee komission valtuuttamista aloittamaan neuvottelut kattavasta lentoliikennesopimuksesta Euroopan unionin ja sen jäsenvaltioiden sekä Kaakkois-Aasian maiden liiton (ASEAN) jäsenvaltioiden välillä unionin yksinomaiseen toimivaltaan kuuluvien asioiden osalta, seuraavasti:

               1.Korvataan päätöksen nimi seuraavasti:

               ”Neuvoston päätös, annettu 7 päivänä kesäkuuta 2016, komission valtuuttamisesta aloittamaan neuvottelut kattavasta lentoliikennesopimuksesta Euroopan unionin ja sen jäsenvaltioiden sekä Kaakkois-Aasian maiden liiton (ASEAN) jäsenvaltioiden välillä”

               2.Korvataan 1 artikla seuraavasti:

               ”Valtuutetaan komissio neuvottelemaan unionin puolesta kattava lentoliikennesopimus Kaakkois-Aasian maiden liiton (ASEAN) jäsenvaltioiden kanssa.”

               3.Korvataan 3 a artikla seuraavasti:

                  ”Tämä päätös on voimassa rajoittamattoman ajan.”

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja